CELEX: 62016TA0603
Language: hu
Date: 2018-11-22 00:00:00
Title: T-603/16. sz. ügy: A Törvényszék 2018. november 22-i ítélete – Brahma kontra az Európai Unió Bírósága („Közszolgálat – Próbaidős tisztviselők – Próbaidő – A próbaidő meghosszabbítása – A próbaidő leteltekor történő elbocsátás – A személyzeti szabályzat 34. cikke – Hatáskörrel való visszaélés – Indokolási kötelezettség – A személyzeti szabályzat 25. cikkének (2) bekezdése – A meghallgatáshoz való jog – A személyzeti szabályzat 90. cikkének (2) bekezdése – Felelősség – Alaki követelmények – A kereset és a panasz összhangjának szabálya – Elfogadhatóság – Vagyoni kár – Nem vagyoni kár – Okozati összefüggés”)

28.1.2019   
            
            
               HU
            
            
               Az Európai Unió Hivatalos Lapja
            
            
               C 35/19
            
         
      A Törvényszék 2018. november 22-i ítélete – Brahma kontra az Európai Unió Bírósága
      (T-603/16. sz. ügy) (1)
      
      ((„Közszolgálat - Próbaidős tisztviselők - Próbaidő - A próbaidő meghosszabbítása - A próbaidő leteltekor történő elbocsátás - A személyzeti szabályzat 34. cikke - Hatáskörrel való visszaélés - Indokolási kötelezettség - A személyzeti szabályzat 25. cikkének (2) bekezdése - A meghallgatáshoz való jog - A személyzeti szabályzat 90. cikkének (2) bekezdése - Felelősség - Alaki követelmények - A kereset és a panasz összhangjának szabálya - Elfogadhatóság - Vagyoni kár - Nem vagyoni kár - Okozati összefüggés”))
      (2019/C 35/23)
      Az eljárás nyelve: francia
      
         Felek
      
      
         Felperes: Zoher Brahma (Thionville, Franciaország) (képviselő: A. Tymen ügyvéd)
      
         Alperes: az Európai Unió Bírósága (képviselők kezdetben: J. Inghelram és L. Tonini Alabiso, később: J. Inghelram és Á. Almendros Manzano meghatalmazottak)
      
         Az ügy tárgya
      
      Egyrészt a 2015. július 17-i határozat megsemmisítése iránt, amellyel az Európai Unió Bírósága úgy határozott, hogy nem véglegesíti a felperest, és 2015. július 31-i hatállyal elbocsátja őt, valamint a panaszok elbírálásával megbízott bizottságnak a 2015. július 17-i határozattal szemben a felperes által benyújtott panaszt elutasító, 2016. március 16-i határozata megsemmisítése iránt, másrészt pedig a felperest az e határozatok miatt állítólagosan ért vagyoni és nem vagyoni kár megtérítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az Európai Unió Bírósága hivatalvezetőjének – a kinevezésre jogosult hatóság minőségében – a Zoher Brahmát 2015. július 31-i hatállyal próbaidejének végén elbocsátó, 2015. július 17-i határozatát megsemmisíti.
               
            
                  2)
               
               
                  A Törvényszék az Európai Unió Bírósága hivatalvezetőjének – a kinevezésre jogosult hatóság minőségében – a Zoher Brahmát 2015. július 31-i hatállyal próbaidejének végén elbocsátó, 2015. július 17-i határozatával szembeni panasznak a panaszok elbírálásával megbízott bizottság általi elutasításáról szóló, 2016. március 16-i határozatot megsemmisíti.
               
            
                  3)
               
               
                  A Törvényszék a keresetet az ezt meghaladó részében elutasítja.
               
            
                  4)
               
               
                  A Törvényszék az Európai Unió Bíróságát kötelezi a költségek viselésére.
               
            
         (1)  HL C 296., 2016.8.16. (eredetileg az Európai Unió Közszolgálati Törvényszékén F-33/16. szám alatt nyilvántartásba vett és az Európai Unió Törvényszékéhez 2016. szeptember 1-jén áttett ügy).